**Starosta obce Višňové**

**Pokyn starostu obce číslo 4/2020**

**k organizovaniu rokovania obecného zastupiteľstva počas krízovej situácie z dôvodu zabránenie šírenia COVID-19 v súlade s novelou zákona o obecnom zriadení č. 73/2020 Z.z. zo dňa 07.04.2020**

Podľa § 48 ods. 4 písm. d) zákona č. 355/2007 Z.z. sa všetkým fyzickým osobám, fyzickým osobám – podnikateľom a právnickým osobám zakazuje organizovať a usporadúvať hromadné podujatia športovej, kultúrnej, spoločenskej či inej povahy.

Počas núdzového stavu do zákazu je zahrnuté aj zasadnutie obecného zastupiteľstva.

Termín: od. 24.03.2020 do odvolania

V súvislosti so zabránením šírenia vírusového ochorenia COVID-19 a z dôvodu, že obec nedisponuje prostriedkami komunikačnej technológie na zhotovovanie obrazovo-zvukového alebo zvukového záznamu a teda z dôvodu existencie vážnych dôvodov, pre ktoré nie je možné uskutočniť rokovanie obecného zastupiteľstva podľa odseku 2 alebo podľa § 12, bude obecné zastupiteľstvo počas krízovej situácie **prijímať návrh uznesenia korešpondenčným hlasovaním v listinnej podobe v súlade s novelou zákona § 30f ods. 3) druhá veta podľa písm. a)**

Poslanec potvrdí návrh uznesenia svojim podpisom a doručí ho starostovi obce späť do 5 dní odo dňa doručenia návrhu uznesenia.

Občania a poslanci majú možnosť podávať pozmeňujúce a doplňujúce návrhy k návrhu uznesenia elektronicky e-mailovej adrese obce Višňové: visnove@slovanet.sk alebo písomne poštou na adrese: Obecný úrad Višňové č. 60, 916 16 pošta Krajné do 5 dní odo dňa zverejnenia návrhu uznesenia na webovej stránke obce Višňové: **www.obecvisnove.sk**

Pavol Hluchý, starosta obce Vo Višňovom, dňa 15.04.2020